| Solenogastros |
| --- |
| 
*Epimenia verrucosa* |
| Clasificación científica |
| 

|  |  |
| --- | --- |
| Reino: | Animalia |
| Subreino: | Eumetazoa |
| Sen rango: | Bilateria |
| Superfilo: | Lophotrochozoa |
| Filo: | Mollusca |
| Clase: | **Solenogastres** |
|

 |
| Ordes |
| * Cavibelonia
* Neomeniamorpha
* Pholidoskepia
* Sterrofustia
 |

Os **Solenogastros** (**Solenogastres**), **Solenogástreos** (**Solenogastrea**) ou **Neomeniomorfos** (**Neomeniomorpha**) son unha clase moluscos vermiformes exclusivamente mariños que viven e se alimentan sobre cnidarios a grandes profundidades (por debaixo dos 200 m). Son epifaunais, a diferenza dos caudofoveados que viven baixo o substrato (infaunais). Coñécense unhas 250 especies.

Como os caudofoveados, carecen de cuncha e por isto antes agrupábanse con eles na clase dos aplacóforos, hoxe considerada por moitos autores como parafilética debido a existencia de novas probas moleculares, fundamentalmente .

Características
---------------

Os solenogastros son moluscos pequenos (en xeral de menos de 5 cm). Carecen de cuncha, ollos e tentáculos. A epiderme presenta na súa parte máis externa unha cutícula quitinosa e espículas de calcita e aragoníticas. Presentan un **pé** que esvara atravesado por un suco lonxitudinal ventral chamado *suco pedal* ou *pedio*. A **cavidade paleal** está moi modificada e non amosan ctenidios (branquias).
Presentan unha boca anterior con cirros ou papilas sensoriais. O aparato dixestivo presenta divertículos intestinais que maximizan a superficie de absorción de nutrientes. Presentan glándulas salivares moi elaboradas utilizadas para a clasificación taxonómica e algunhas especies teñen **rádula**.

Son hermafroditas (monoicos) con fecundación cruzada; os gametos saen á cavidade paleal polos gonoductos a través da cavidade pericárdica. Presentan unha endolarva lecitotrófica (aliméntase do vitelo do ovo), ou unha larva trocófora planctotrófica (aliméntase de plancto) nalgunhas especies.

Clasificación
-------------

Dentro dos solenogastros coñécense os seguintes Ordes:

**Clase SOLENOGASTRES**

* **PHOLIDOSKEPIA**
	+ Dondersiidae
	+ Sandalomeniidae
	+ Gymnomeniidae [+Wireniidae]
	+ Lepidomeniidae
	+ Macellomeniidae
* **NEOMENIAMORPHA**
	+ Neomeniidae
	+ Hemimeniidae
* **STERROFUSTIA**
	+ Phyllomeniidae
	+ Imeroherbiidae
	+ Heteroherbiidae
* **CAVIBELONIA**
	+ Pararrhopaliidae
	+ Acanthomeniidae
	+ Amphimeniidae
	+ Simrothiellidae
	+ Drepanomeniidae
	+ Strophomeniidae
	+ Proneomeniidae
	+ Epimeniidae
	+ Syngenoherbiidae
	+ Rhipidoherpiidae

Notas
-----

1. 1 2 3  "Paleos: Solenogastres". Arquivado dende o orixinal o 27 de maio de 2008. Consultado o 23 de decembro de 2009.
2. ↑  Brusca, R. C. & Brusca, G. J. 2005. *Invertebrados*, 2ª edición. McGraw-Hill-Interamericana, Madrid (etc.), XXVI+1005 pp. ISBN 0-87893-097-3.
3. ↑  "Tree of Life". Arquivado dende o orixinal o 13 de xaneiro de 2013. Consultado o 23 de decembro de 2009.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Solenogastro*** |

### Outros artigos

* Molusco
* Caudofoveado

|  |  |
| --- | --- |
| Control de autoridades | 
* Wd: Q1152770
* AAT: 300310164
* EBID: ID
* MAG: 2780899374

 |

|  |  |
| --- | --- |
| Identificadores taxonómicos | 
* ADW: Solenogastres
* Dyntaxa: 4000053
* EOL: 2575705
* Fossilworks: 106728
* GBIF: 8365233
* iNaturalist: 372764
* ITIS: 205356
* NCBI: 231996
* WoRMS: 2094

 |